ভারতের জাতীয় পতাকা
ভারতের জাতীয় পতাকা হলো কেন্দ্রে চব্বিশটি দণ্ডযুক্ত নীল "অশোকচক্র" সহ গেরুয়া, সাদা ও সবুজ আনুভূমিক আয়তাকার ত্রিবর্ণরঞ্জিত পতাকা। ১৯৪৭ সালের ২২ জুলাই গণপরিষদের একটি অধিবেশনে এই পতাকার বর্তমান রূপটি ভারত অধিরাজ্যের সরকারি পতাকা হিসেবে গৃহীত হয়েছিল। পরবর্তীকালে এটি ভারতীয় প্রজাতন্ত্রের জাতীয় পতাকার মর্যাদা লাভ করে। ভারতে এই পতাকাটিকে সাধারণত "ত্রিরঙ্গা পতাকা" বা "ত্রিবর্ণরঞ্জিত পতাকা" বলা হয়। পিঙ্গালি ভেঙ্কাইয়া কৃত ভারতীয় জাতীয় কংগ্রেসের "স্বরাজ" পতাকার ভিত্তিতে এই পতাকাটির নকশা প্রস্তুত করা হয়েছিল।
ভিয়েতনামের জাতীয় পতাকা
পতাকাটির নকশা প্রণয়ন করেন ন্‌গুয়েন হু তিএন (ভিয়েতনামীয়: Nguyễn Hữu Tiến), যিনি ১৯৪০ সালের ফরাসি সাম্রাজ্যবাদের বিরুদ্ধে কোচিন-চীনা বিপ্লবে অংশগ্রহনকারী এক জন কম্যুনিস্ট বিপ্লবী ছিলেন। ব্যর্থ হওয়া ঐ বিপ্লবের শেষে অন্য নেতাদের সাথে তাঁকে হত্যা করা হয়।